
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/309/16.09.2005   

	Comisia juridică, de disciplină şi imunităţi
	
	Bucureşti, 

Nr. 697/14.09.2005   


R  A  P  O  R  T    

asupra proiectului de Lege privind aprobarea Ordonanţei de urgenţă a Guvernului nr. 43/2005 pentru modificarea şi completarea Ordonanţei de urgenţă a Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic Sidex S.A. Galaţi şi a Ordonanţei de urgenţă a Guvernului nr. 51/1998 privind valorificarea unor active ale statului

În conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru politică economică, reformă şi privatizare împreună cu Comisia juridică, de disciplină şi imunităţi au fost sesizate, spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 43/2005 pentru modificarea şi completarea Ordonanţei de urgenţă a Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic Sidex S.A. Galaţi şi a Ordonanţei de urgenţă a Guvernului nr. 51/1998 privind valorificarea unor active ale statului, trimis cu adresa nr. PLx 366/13.09.2005.


 La întocmirea prezentului raport, Comisiile au avut în vedere avizul  favorabil nr. 633/01.06.2005 al Consiliului Legislativ.

Proiectul de lege prevede reglementarea în regim de urgenţă a unor aspecte procedurale referitoare la executarea unor titluri executorii prin plata unor sume de bani de către AVAS. De asemenea, în scopul armonizării prevederilor acestui proiect de lege cu dispoziţiile Tratatului de Aderare,  precum şi a înlăturării oricărui echivoc în ceea ce priveşte acordarea de ajutoare de stat societăţilor comerciale din siderurgie, prin acest proiect de lege se prevede introducerea unei dispoziţii prin care să se interzică în mod expres acordarea sau plata vreunui ajutor de stat societăţii, după data de 31 decembrie 2004.


Potrivit prevederilor art. 60 din Regulamentul Camerei Deputaţilor, republicat, membrii celor două comisii au examinat acest proiect de lege în şedinţa din data 16 septembrie 2005.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.


La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: reprezentanţii Ministerului Finanţelor Publice: doamna Mara Râmniceanu – secretar şi stat şi doamna Mioara Ionescu – consilier ministru.

           La lucrările comisiei au fost prezenţi 23 deputaţi, din totalul de 23 membri ai Comisiei pentru politică economică, reformă şi privatizare,  respectiv     13 deputaţi din totalul de 25  membrii ai Comisiei juridice, de disciplină şi imunităţi.


Raportul comun al celor două comisii a fost adoptat cu  unanimitate din voturile celor prezenţi.


Proiectul de lege a fost adoptat de Senat în şedinţa din data de 8 septembrie 2005.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.

În urma dezbaterii, Comisia pentru politică economică, reformă şi privatizare şi Comisia juridică, de disciplină şi imunităţi propun cu unanimitate          de voturi aprobarea, în forma adoptată de Senat, a proiectului de Lege privind aprobarea Ordonanţei de urgenţă a Guvernului nr. 43/2005 pentru modificarea şi completarea Ordonanţei de urgenţă a Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic Sidex S.A. Galaţi şi a Ordonanţei de urgenţă a Guvernului nr. 51/1998 privind valorificarea unor active ale statului
            PREŞEDINTE,




       PREŞEDINTE,



              Mihai Tudose  





Sergiu Andon

              SECRETAR,  





                                              

       Nicula Vasile Cosmin


Consilier parlamentar





Consilier parlamentar

              Alina Hodivoianu





dr. Corneliu Manda

C ă t r e,





 BIROUL  PERMANENT  AL





 CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege  privind aprobarea Ordonanţei de urgenţă a Guvernului nr. 43/2005 pentru modificarea şi completarea Ordonanţei de urgenţă a Guvernului nr. 119/2001 privind unele măsuri pentru privatizarea Societăţii Comerciale Combinatul Siderurgic Sidex S.A. Galaţi şi a Ordonanţei de urgenţă a Guvernului nr. 51/1998 privind valorificarea unor active ale statului, trimis cu adresa nr. PLx 366/13.09.2005, Camera Deputaţilor fiind Cameră decizională.

  PREŞEDINTE, 




  PREŞEDINTE,

          MIHAI  TUDOSE



          SERGIU ANDON

